राजगामी की जमीन पर अतिक्रमण, होगी कार्रवाई
कलेक्टोरेट सभाकक्ष में रानी सूर्यमुखी देवी राजगामी संपदा न्यास की बैठक हुई। जिसमें सांसद अभिषेक सिंह भी शामिल हुए। बैठक में राजगामी संपदा की जमीन पर अतिक्रमण करने वालों की जानकारी एकत्र कर कार्रवाई करने का निर्णय लिया गया। इसके लिए प्रशासन को सभी हिस्सों में राजगामी की जमीन को चिह्नांकित कर अतिक्रमणकारियों की सूची तैयार करने की जिम्मेदारी दी गई।
बैैठक में न्यास के अध्यक्ष रमेश पटेल, कलेक्टर मुकेश बंसल, जिला सहकारी केन्द्रीय बैंक के अध्यक्ष सचिन बघेल, राजगामी संपदा न्यास के पूर्व अध्यक्ष संतोष अग्रवाल, सीईओ व एसडीएम लोकेश चंद्राकर मौजूद थे। बैठक में ढीमरपारा स्थित राजगामी संपदा की 2 एकड़ की भूमि पर मेडिकल काम्पलेक्स निर्माण करने का भी निर्णय लिया गया। इसके साथ ही बेमेतरा जिले के थान खम्हरिया तहसील के ग्राम बेलगांव स्थित राजगामी संपदा न्यास की 303 एकड़ कृषि भूमि की निविदा लीज राशि कम करने के साथ.साथ महावृक्षारोपण अभियान अंतर्गत रानी सागर गौरव वन में वृक्षारोपण करने अनापत्ति देने निर्णय लिया गया।
शहर व अन्य हिस्सों में होगी जांच: राजगामी संपदा की जमीन में कब्जाधारियों की पड़ताल के लिए शहर सहित जिले के अन्य हिस्सो के लिए अफसरों की टीम तैयार होगी। राजस्व विभाग के अफसर अपने क्षेत्र में राजगामी संपदा की जमीन को चिह्नांकित करेंगे। इसके बाद इसमें काबिज दुकानदारों से लेकर अन्य तरह के लोगों की सूचना न्यास के सीईओ को सौंपी जाएगी।
व्यय राशि का भी हुआ अनुमोदन
बैठक में राजगामी संपदा द्वारा विभिन्न संस्थाओं को दिए गए राशियों की भी जानकारी सार्वजनिक की गई। बैठक में इस व्यय राशि को लेकर अनुमोदन किया गया। इसके अलावा अन्य खर्चों व आय को लेकर भी विस्तार से चर्चा की गई। बैठक में राजगामी संपदा से होने वाले आयों की समीक्षा कर इसमें बढ़ोतरी व बेवजह हो रहे खर्च में कटौती को लेकर भी चर्चा की गई। इसके अलावा शासन-प्रशासन के जरूरत के मुताबिक निर्माण कार्यों के लिए राजगामी की जमीन की उपलब्धता को लेकर भी चर्चा की गई।
राजनांदगांव. सांसद अभिषेक सिंह ने राजगामी संपदा के अफसरों की ली बैठक।
समीक्षा
hin_Deva hin_Deva hin_Deva hin_Deva hin_Deva hin_Deva hin_Deva mag_Deva